cyanic-selkie/wikianc huggingface dataset:
முத்துமலை முருகன் திருக்கோயில்
திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
வெளி இணைப்புகள்
பகுப்பு:முருகன் கோயில்கள்‎
கீழச்சேரி ஊராட்சி, செங்கல்பட்டு
கீழச்சேரி ஊராட்சி (Keelacheri Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1044 ஆகும். இவர்களில் பெண்கள் 531 பேரும் ஆண்கள் 513 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முதல் கின் பேரரசர் சமாதி
முதல் கின் பேரரசரான கின் சி குவாங்கின் சமாதி லின்டாங் மாவட்டம், சியான்,சான்சி மாகாணத்தில் உள்ளது. கி.பி.246 தொடங்கி கி.பி.208 வரை, 38 ஆண்டுகள் கட்டுமானப் பணி நடைபெற்றது. இச்சமாதி கின் பேரரசின் தலைநகர் சியான்யாங்கை மாதிரியாகக் கொண்டு வடிவமைக்கப்பட்டுள்ளது. உள்நகரின் சுற்றளவு 2.5 கி.மீ (1.55 மைல்). வெளிநகரின் சுற்றளவு 6.3 கி.மீ (3.99 மைல்). அரசரின் கல்லறை கிழக்கு முகமாக உள்நகரின் தென்மேற்கில் உள்ளது. 76 மீட்டர் உயரமுள்ள குன்றின்கீழ் அமைக்கப்பட்டுள்ளது. சமாதிக்குன்றுக்கருகே சுடுமண்சுதை படை இதற்குக் காவலாக அமைக்கப்பட்டுள்ளது.
1987 ஆம் ஆண்டு யுனெஸ்கோ உலகப் பாரம்பரியக் களமாக அறிவிக்கப்பட்டது.அகழ்வுப்பணி இன்னும் முழுமை பெறவில்லை.
வரலாறு
கின் பேரரசர், கி.பி.246 இல் தனது 13 ஆவது வயதில் அரியணை ஏறியதும் கட்டுமானப்பணி தொடங்கியது. கி.பி.221 இல் கின் ஆறு நாடுகளைக் கைப்பற்றி, ஒருங்கிணைந்த சீனாவை உருவாக்கி பேரரசர் ஆனதும் கட்டுமானப்பணி முடுக்கம்பெற்றது.
சிமா கியான் குறிப்பு
கின்னின் வாழ்க்கை வரலாற்றை எழுதிய வரலாற்றாசிரியர் சிமா கியான் குறிப்பிலிருந்து, "ஒன்பதாவது மாதத்தில் லீ குன்றில் கட்டுமானம் ஆரம்பித்தது. நாட்டின் பல்வேறு பகுதிகளிலிருந்து வந்த 7,00,000 பேர் கடுமையாக உழைத்தனர். வெண்கலத்தால் கல்லறை உருவானது. அதிகாரிகளுக்கான மாளிகைகளும் கண்கவர் கோபுரங்களும் அமைத்தனர். பொக்கிசங்களால் மாளிகைகளை நிரப்பினர். அனுமதியின்றி நுழைந்தவர்களை அம்பெய்தி கொன்றனர். பாதரசத்தால் நதிகளையும் கடலையும் அமைத்தனர். விண்மீன் தொகுதிகளையும் நிலத்தையும் மாதிரி செய்தனர். மீன் எண்ணெயில் எரியும் விளக்குகளை அமைத்தனர். வாரிசில்லாத பேரரசரின் மனைவிகள் இறந்த அரசருக்குத் துணையாக உள்ளே செல்லுமாறு இரண்டாம் பேரரசர் ஆணையிட்டார். புதையில் மர்மம் காக்கும்பொருட்டு கல்லறையில் பணிபுரிந்த பணியாளர்கள் அனைவரும் உள்ளே அனுப்பட்டனர். இறுதி சடங்குகள் நிறைவுற்றதும் உள்வழி மூடப்பட்டு, வெளிவழி அடைக்கப்பட்டது. குன்றின்மீது மரங்கள் நடப்பட்டு முழுதும் மறைக்கப்பட்டது."
அகழ்வுப்பணிகள்
கின் சி குவாங் கல்லறை வளாகம், அவரது பேரரசு, அரண்மனை ஆகியவற்றின் சிறு நகலாகும். கல்லறைக்குன்றைச் சுற்றி, இரு சுற்றுச்சுவர்கள் உள்ளன. உட்சுவர் மற்றும் வெளிசுவருக்கிடையே பல குழிகள் உள்ளன. இவற்றில் பல்வேறு வேலைப்பாடுகளைக் கொண்ட பொருட்கள் உள்ளன.
சுதைமண்சிற்பங்கள்
உள் சுற்றுச்சுவருக்குள்ளே மேற்கில் வெண்கல தேரும் குதிரைகளும் கண்டுபிடிக்கப்பட்டுள்ளன. மேலும், அமைச்சர்கள், அதிகாரிகளின் சுதைமண்சிற்பங்கள் உள்ளன. உட்சுவருக்கும் வெளிசுவருக்கிமிடையேயுள்ள பகுதியில் காவலர்கள், அவைக் கலைஞர்கள் ஆகியோரின் சுதைமண் சிற்பங்கள்,கல்லாலான கவச உடைகள் உள்ளன. வடக்கில் வெண்கல வாத்து, நாரை, அன்னம் கொண்ட அரச பூங்காவும் இசைக்குழுவும் உள்ளன. வெளிச்சுவருக்கு வெளியே அசல் குதிரைகளும் பழக்குநர்களும் கொண்ட அரச லாயம் உள்ளது. மேற்கில் கட்டாய பணியில் இறந்தத் தொழிலாளர்களின் பெரும் இடுகாடு உள்ளது. சுடுமண்சுதைச்சிற்பப் படை 1.5 கிமீ தொலைவில் கிழக்கில் உள்ளது. கல்லறைக்குன்று அகழ்வுப்பணி இன்னும் முழுமை பெறவில்லை. எனினும், வேறுபல தொழில்நுட்பங்கள் மூலம் ஆய்வு நடைபெற்று வருகிறது.
மேற்கோள்கள்
பகுப்பு:சின் அரசமரபு பகுப்பு:சீனத் தொல்லியல் களங்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:சீனாவில் உள்ள உலக பாரம்பரியக் களங்கள்
மாநகர காவல் (திரைப்படம்)
மாநகர காவல் 1991ம் ஆண்டு வெளியான ஒரு தமிழ்த் திரைப்படம். இதில் விஜயகாந்த், சுமா இந்தியப் பிரதமரைப் படுகொலையிலிருந்து காப்பாற்றும் காவல்துறை அதிகாரியாக நடித்துள்ளார்.
மேற்கோள்கள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள்
மாலையகவுண்டன்பட்டி ஊராட்சி
மாலையகவுண்டன்பட்டி ஊராட்சி (Malayagoundanpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள நிலக்கோட்டை வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5088 ஆகும். இவர்களில் பெண்கள் 2494 பேரும் ஆண்கள் 2594 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரனேயு
இரனேயு அல்லது இரனேயுஸ் அல்லது லியோன் நகர புனித இரனேயுசு (கிரேக்கம்: Εἰρηναῖος) (2ஆம் நூற்றாண்டு – கி.பி 202), என்பவர் உரோமைப் பேரரசின் ஒரு பகுதியாய் விளங்கிய காவுல் (தற்போது லியோன், பிரான்சு) என்னும் நகரின் ஆயராக இருந்தவர் ஆவார். இவர் துவக்ககால திருச்சபைத் தந்தையர்களுல் ஒருவரும் கிறித்தவ மறையின் வாத வல்லுனரும் ஆவார். இவரின் எழுத்துகள் துவக்ககால கிறித்தவ இறையியலின் வளர்ச்சியில் முக்கிய பங்கு வகிக்கின்றன. இவர் திருத்தூதர் யோவானின் சீடரான புனித பொலிகார்ப்புவின் சீடராவார்.
தொடக்க காலத்தில் "மறை நூல்" (Scriptures) என்னும் பொதுப் பெயராலேயே அழைக்கப்பட்டு வந்த விவிலிய நூல்களை கடவுள் மனிதரோடு செய்துகொண்ட "உடன்படிக்கையை" (Covenant) குறிக்கும் விதமாக ஏற்பாடு (Testament) என்று முதன்முதலில் அழைத்தவர் இவரே.
கி.பி. 185ஆம் ஆண்டளவில், இவர் ஞானக் கொள்கை என்னும் சொல்லை முதன்முதலில் பயன்படுத்தி வாலண்டைன் (Valentinus) என்பவரின் படிப்பினையை தப்பறை என அடையாளம் காட்டினார். அக்கொள்கையினை சாடி இவர் பல நூல்களை எழுதியுள்ளார்.
மரியாளியலினைப் பற்றி விரிவாக எழுதிய முதல் திருச்சபைத் தந்தை இவரே. "வானதூதர் அறிவித்த நற்செய்தியைக் கேட்டு இறைவனின் வார்த்தைகளுக்கு கீழ்ப்படிந்ததால், மரியா கடவுளைக் கருத்தாங்கும் வல்லமை பெற்றார். மரியா தன் கீழ்ப்படிதலால் மனுக்குலம் அனைத்தும் நிறைவாழ்வு பெறக் காரணமானார்." - புனித இரனேயு
கத்தோலிக்க திருச்சபை மற்றும் கிழக்கு மரபுவழி திருச்சபையில் இவர் புனிதர் என ஏற்கப்படுகின்றார். கத்தோலிக்க திருச்சபையில் இவரின் விழா நாள் ஜூன் 28 ஆகும். லூதரனியமும், அதே நாளில் இவரின் விழாவினைச் சிறப்பிக்கின்றது. மரபுவழி திருச்சபைகளில் இவரின் விழா நாள் 23 ஆகஸ்ட் ஆகும்.
மேற்கோள்கள்
பகுப்பு:கிறித்தவ மறைசாட்சிகள் பகுப்பு:கிறித்தவ இறையியலாளர்கள் பகுப்பு:திருச்சபைத் தந்தையர்கள் பகுப்பு:கிறித்தவப் புனிதர்கள் பகுப்பு:202 இறப்புகள் பகுப்பு:130 பிறப்புகள் பகுப்பு:மூன்றாம் நூற்றாண்டு இறப்புகள்
சித்தார்கோட்டை
சித்தார்கோட்டை (ஆங்கிலம் : Chittarkottai) தமிழ்நாட்டில் ராமநாதபுரம் மாவட்டத்தில் அமைந்துள்ள ஒரு பஞ்சாயத்து
புவியியல் அமைப்பு:
இவ்வூரின் அமைவிடம் 9°25′38″N 78°54′15″E﻿ ஆகும். சித்தார்கோட்டை இராமநாதபுரத்திலிருந்து சாலை வழியாக 13 கி.மீ. ஆகும். இராமநாதபுரத்திற்கு வட கிழக்காவும் தேவிபட்டிணத்திற்கு தெற்கிலும் அமைந்துள்ளது. இராமேஸ்வரம் செல்லும் வழி இதன் வழியாகச் செல்கின்றது. கடற்கரை 3 கி.மி தொலைவில் உள்ளது.
சுற்றியுள்ள கிரமங்கள
சித்தார்கோட்டை பஞ்சாயாத்தில் ஏழு கிராமங்கள் உள்ளன. வாழூர், பழனிவலசை, முடிவீரன்பட்டினம், குலசேகரக்கால், அம்மாரி, ஜமீன்தார்வலசை மற்றும் இலந்தைக் கூட்டம் இதில் அடங்கும்.
மக்கள் வகைப்பாடு
சித்தார்கோட்டை மற்றும் வாழூரில் பெரும்பகுதியானவர்கள் முஸ்லிம்கள். பெரும்பகுதியான மக்கள் வெளிநாடுகளில் தான் வியாபாரம் செய்து வருகின்றனர். பலர் மலேசியா மற்றும் சிங்கப்பூரில் குடியுரிமை பெற்றுள்ளனர். முடிவீரன்பட்டிணம் மற்றும் பழனிவழசை உள்ளவர்கள் பெரும்பகுதி மீன்பிடி தொழிலில் ஈடுபட்டு வருகின்றனர். பழனிவழசையில் விவசயாயமும் செய்கின்றனர்.
கல்வி அறிவு
முன்பு பெண்களும் கிராமத்தில் உள்ளவர்களும் கல்வியில் ஆர்வம் காட்டவில்லை. ஆனால் சித்தார்கோட்டையின் முஹமதியா மேல்நிலைப் பள்ளியின் வளர்ச்சியால் மாற்றம் ஏற்பட்டுள்ளது. 65% சதம் பெண்களும் ஆண்களும் தற்போது படித்துள்ளனர். சித்தார்கோட்டையில் ச. உம்மு நயிமா என்கிற மாணவி தன்னுடைய திறமையால் பல பரிசுகளையும், விருதுகளையும் பெற்று ஊருக்கு பெருமை சேர்த்துள்ளார்.
இணையதளங்கள:
பகுப்பு:இராமநாதபுரம் மாவட்டத்திலுள்ள கிராமங்கள்
மிர்-650 நுண்ணிய ஆர் என் ஏ முன்னோடி குடும்பம்
மூலக்கூறு உயிரியலில் மிர்-650 குறு ஆர் என் ஏ என்பது குட்டையான ஆர் என் ஏ மூலக்கூறு ஆகும். பல்வேறு இயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குப்படுத்தும் பணியை நுண் ஆர்.என்.ஏ செய்கிறது.
நீரிழிவு மற்றும் நீரிழிவு இதய கோளாறு
நீரிழிவு மற்றும் நீரிழிவு அல்லாத இதயச் செயலிழப்பு உள்ள மாற்றம், வெளிப்பாட்டு அளவு ஆறு நுண் ஆர்.என்.ஏ க்களின் ஒரு குழுவைச் சார்ந்துள்ளதுவாகும். இந்த மாற்றப்பட்ட வெளிப்பாடு பல்வேறு தூய்மிப்பு இதயச் செயலிழப்புகளுடன் தொடர்புடையது
நாள்பட்ட நிணநீர்முகை குருதி வெண்புற்று
மிர்-650 நாட்பட்ட நிணநீர்முகை குருதி வெண்புற்றிலும் இயல்பு பி-நிணநீர்க்கல  உடலியலிலும்  முதன்மைப் பாத்திரம் வகிப்பதாகக் கண்டறியப்பட்டுள்ளது. இதன் உயர்ந்த மட்ட வெளிப்பாட்டின்போது மிகவும் சாதகமான நிணநீர்முகை குருதி வெண்புற்று முன்கணிப்புகளுடன் தொடர்புடையது. கூடுதலாக, இது புரதங்கள் CDK1, ING4வ் EBF3 ஆகியவற்றை இலக்காக கொண்டு பி-கலங்களில் பரவு திறனைக் கட்டுபடுத்துகிறது (தொடக்கநிலை B- காரணி 3).
NDRG2ஒழுங்குபடுத்துதல்
மிர் -650 மேலும் NDRG2 மரபணுவின் முன்னேற்றகரமான பகுதியில் ஒரே மாதிரியான டி.என்.ஏ வட்டாரத்தை இலக்காகக் கொண்டிருக்கிறது. இந்த மரபணுவின் நேரடி கட்டுப்பாடு படியடுத்தல் மட்டத்தில் உள்ளது, இது NDRG2 வெளிப்பாட்டை அடக்குவதற்கு வழிவகுக்கிறது.
மேலும் படிக்க
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:மரபியல்
சுகரகசிய உபநிடதம்
சுகரகசிய உபநிடதம் (Shukarahasya Upanishad) ( शुकरहस्य उपनिषद् ) இரகசிய உபநிடதம் என்றும் அழைக்கப்படும் இது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். சாமன்ய உபநிடதங்களில் ஒன்றின் கீழ் வகைப்படுத்தப்பட்டுள்ள இது கிருஷ்ண யசுர் வேதத்துடன் இணைக்கப்பட்டுள்ளது.
நான்கு வேதங்களில் உள்ள பழங்கால அடுக்குகளில் இருந்து நான்கு மகாவாக்கியங்கள் அல்லது புனிதமான கூற்றுகள் ஒவ்வொன்றையும் பிரித்தெடுத்து விவரித்து, அவற்றை தியானப் பொருளாக வழங்குவதில் இந்த உரை குறிப்பிடத்தக்கது. சிவனிடமிருந்து சுகர் ஆன்ம விடுதலையை அடைந்தார் என்று உரை வலியுறுத்துகிறது. நான்கு மகாவாக்கியங்களை தியானிப்பதன் மூலம் எவரும் இதேபோன்ற ஆன்மீக விடுதலையை அடைய முடியும் என்றும், இந்த நான்கையும் தியானிக்க விரும்புபவருக்கு சடங்குகள், யாத்திரைகள் மற்றும் மந்திரங்கள் தேவையில்லை என்றும் உரை மேலும் வலியுறுத்துகிறது.
வரலாறு
இந்த உபநிடதத்தை இயற்றப்பட்ட காலமும் ஆசிரியரைப் பற்றியும் அறியப்படவில்லை. இந்த உரையின் கையெழுத்துப் பிரதிகள் இரகசியோப்நிசத் மற்றும் சுகரகயோபனிசத் என்ற தலைப்பில் காணப்படுகின்றன. இந்த உபநிடதம், இராமனால் அனுமனுக்கு விவரிக்கப்பட்டதாகக் கூறபடும். முக்திகா நியதியின் 108 உபநிடதங்களின் தெலுங்கு மொழித் தொகுப்பில் 35 வது இடத்தில் பட்டியலிடப்பட்டுள்ளது.
உள்ளடக்கம்
இந்துக் கடவுளான பிரம்மாவிடம் முனிவர்கள் தங்களுக்கு இந்த இரகசிய உபநிடதத்தைக் கற்பிக்கும்படி கேட்பதுடன் உரை தொடங்குகிறது. நான்கு வேதங்களைத் தொகுத்த வியாசரின் மகனான சுகர் தனக்கு கல்வி கற்க பிரம்மனிடம் ஆலோசனை கேட்டபோது, சிவனிடம் கற்றுக்கொண்டதை கற்பிப்பதாக பிரம்மா பதிலளித்தார். அதன்பிறகு உரையானது உரைநடை மற்றும் வசனங்களின் கலவையை சிவனுக்கும் சுகருக்கும் இடையேயான சொற்பொழிவாக செல்கிறது, சிவன் இந்த உபநிடதத்தை ஆறு பகுதிகளாகக் கூறுகிறார்.
பிரணவ மந்திரத்துடன் ( ஓம் ) உரை தொடங்குகிறது. அறிவு, கவிதை அலகு, விதை, இலக்கு மற்றும் விடுதலையின் சக்தி ஆகியவற்றைக் கொண்டுள்ளது..
தத்துவமசி என்பதில் தத் என்பது பரமகம்சரையும் வாமதேவரையும் குறிக்கிறது, த்வம் விஷ்ணுவையும் வசுதேவரையும் குறிக்கிறது. அசி என்பது அர்த்தநாரீசுவரரையும் நரசிம்மத்தையும் குறிக்கிறது என்று உரை வலியுறுத்துகிறது. இவை அனைத்தும், ஆன்மாவாக தனக்குள்ளும், எல்லா உயிரினங்களிலும், எல்லா இடங்களிலும் இருப்பதாக உபநிடதம் கூறுகிறது. இதையே வேதங்களின் ஆறு அங்கங்கள் கற்பிக்க வேண்டும் என்று உரை கூறுகிறது.
இந்த அறிவு, குருவிடமிருந்து கேட்கப்பட வேண்டும். பின்னர் அதை முழுமையாகப் புரிந்துகொள்ளும் வரை சிந்திக்க வேண்டும், தியானிக்க வேண்டும் என்று சுகரகசிய உரை கூறுகிறது. இறுதியான பிரம்மத்தைப் புரிந்துகொள்பவர் பிரம்மனாக மாறுகிறார். சுகர் சிவனின் இந்த வழிகாட்டுதலைப் பின்பற்றினார். மேலும் பிரபஞ்சத்துடன் ஒன்றாகிவிடுகிறார். இளம் வயதிலேயே உலகத்திலிருந்து பிரிந்து, ஒரு ஆன்ம விடுதலையை அடைந்து சுதந்திரமான விடுதலையான வாழ்க்கையை வாழத் தொடங்கினார். ஆரம்பத்தில் வியாசர் தனது மகனின் பிரிவால் பாதிக்கப்பட்டிருந்தாலும், முழு பிரபஞ்சமும் அவரும் சுகரின் துறவறத்தால் மகிழ்ந்தனர்.
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
அதிசய அணி
வியப்பு அணி (உயர்வு நவிற்சி அணி) என்பது ஒன்றை மிகைப்படுத்திக் கூறுவது. ஒரு பொருளினது அழகை மிகவும் அதிகப்படியான கற்பனைத்திறன் கலந்து, கேட்போர் வியக்கும்படி அழகாக வர்ணித்துக்குக் கூறுவது.
அதிசய அணி இலக்கணம்
கவிஞர், தாம் கருதிய ஒரு பொருளினது அழகை உவந்து சொல்லும் போது, உலகவரம்பைக் கடவாதபடி உயர்ந்தோர் வியக்கும்படி சொல்லுவது அதிசயம் என்னும் அணியாகும். அதிசய அணி மிகைப்படுத்திக் கூறுவதுதான். இங்கு 'உலகவரம்பு கடவாமல்' கூறுதல் என்பது, கவிஞர்கள் வழக்கமாக மிகைப்படுத்திக் கூறும் மரபுக்கு முரண்படாமல் கூறவேண்டும் எனப் பொருள்படும்.
மனப்படும் ஒருபொருள் வனப்பு உவந்து உரைப்புழி உலகுவரம்பு இறவா நிலைமைத்து ஆகி ஆன்றோர் வியப்பத் தோன்றுவது அதிசயம் --(தண்டிஇ நூ. 54)
(உவந்து = மகிழ்ந்து; உரைப்புழி = சொல்லும்போது; இறவா = கடவாத; சான்றோர் = உயர்ந்தோர்)
அதிசய அணியின் வகைகள்
அதிசய அணி ஆறு வகைப்படும்.
பொருள் அதிசயம்
ஒரு பொருளின் இயல்பை அதிசயம் தோன்றக் கூறுவது 'பொருள் அதிசயம்' எனப்படும்.
(எ.கா.)
பண்டு புரம்எரித்த தீ மேல்படர்ந்து, இன்றும் அண்ட முகடு நெருப்பு அறாது - ஒண்தளிர்க்கை வல்லி தழுவக் குழைந்த வடமேரு வில்லி நுதல்மேல் விழி
(புரம் - திரிபுரம், அரக்கர்களின் மூன்று கோட்டைகள்; முகடு - உச்சி; வல்லி - மலைமகள்; உமையம்மை; மேரு = மேருமலை; வில்லி = வில்லாக உடையவர்; நுதல் - நெற்றி.)
பாடல்பொருள்:
ஒளிமிக்க தளிர் போன்ற கைகளை உடைய மலைமகள் தழுவியதால் குழைந்த திருமேனியையும், வட மேருமலையாகிய வில்லினையும், நெற்றியின் மேல் கண்ணினையும் உடைய சிவபெருமான் முன்னொரு காலத்தில் திரிபுரத்தை நகைத்து எரித்த தீயானது மென்மேலும் படர்ந்து ஓடுதலால், இன்றும் அண்டத்து உச்சியில் நெருப்பு நீங்காமல் உள்ளது.
அணிப் பொருத்தம்:
திரிபு அதிசயம்
(எ.கா.)
பாடல்பொருள்:
நிலவு சொரிந்த வெள்ளிய வெண்ணிறக் கதிர்கள், நிலா முற்றத்தில் இருந்த வெள்ளிக் கிண்ணத்தில் பாய்ந்தன பசுங்கிளிகள், அக்கதிர்களின் ஒளியைப் பால் என்று மயங்கி, அதனை வாய்வைத்துப் பருக முயன்றன. அதுமட்டுமன்றி, அங்கு ஒரு புறத்தில் தம் காதலரைப் புணர்ந்து நீங்கிய மகளிர், நிலவுடைய வெள்ளிய நிலாக் கதிர்களைத் தமது வெண்துகிலாகக் கருதி, அதனைப் பற்றுவதற்காகக் கைகளை வீணாக நீட்டுவார்கள்.
அணிப் பொருத்தம்:
இப்பாடலில், வெள்ளிக் கிண்ணத்தில் பாய்ந்த நிலவின் ஒளியைப் பசுங்கிளிகள் பால் என்றும், மகளிர் தம்முடைய துகில் என்றும்    திரித்து மயங்கியதை அதிசயித்துக் கூறியதனால் இது திரிபு அதிசயமாயிற்று.
வெளி இணைப்புகள்
பகுப்பு:அணி இலக்கணம்
இராமேசுவரம் தொடருந்து நிலையம்
இராமேசுவரம் தொடருந்து நிலையம் அல்லது இராமேஸ்வரம் தொடருந்து நிலையம் (Rameswaram railway station, நிலையக் குறியீடு:RMM) இந்தியாவின், தமிழ்நாட்டின், இராமநாதபுரம் மாவட்டத்தில் இராமேசுவரம் தீவில் அமைந்துள்ள ராமேஸ்வரம் நகரத்திற்கு சேவை செய்யும் தொடருந்து நிலையமாகும். இது தென்னக இரயில்வேயின் மதுரை தொடருந்து கோட்டத்தின் கீழ் செயல்படுகிறது. இந்த நிலையம் மிகவும் புகழ்பெற்ற பம்பன் ரயில் பாலம் வழியாக யாத்ரீக நகரத்தையும் தீவின் மற்ற பகுதிகளையும் பிரதான நிலத்துடன் இணைக்கிறது.
இந்த நிலையம் நாட்டின் மிகப் பழமையான தொடருந்து நிலையங்களில் ஒன்றாகும். சேது விரைவு வண்டி மற்றும் போட்மெயில் எக்ஸ்பிரஸ் ஆகிய தொடருந்துகள், நூற்றாண்டு காலமாக இங்கிருந்தே சேவையை தொடர்ந்து வருகின்றன. இந்நிலையத்திற்குள் நான்கு நடைமேடைகள், ஏழு தொடருந்து தடங்கள் மற்றும் இரண்டு பிட்லைன்கள் உள்ளன. இங்கிருந்து நாட்டின் பல நகரங்களுக்கு 10-க்கும் மேற்பட்ட தொடருந்து சேவை மக்களின் பயன்பாட்டிற்காக விடப்பட்டுள்ளன.
இராமேஸ்வரம் தொடருந்து நிலையத்திலிருந்து மானாமதுரை, மதுரை, திருச்சி, தஞ்சாவூர், சிதம்பரம், சென்னை, கோயம்புத்தூர், கன்னியாகுமரி, திருப்பதி, ஐதராபாத் மற்றும் வட இந்தியாவின் வாரணாசி, அயோத்தி, துவாரகை, அஜ்மீர், ஐதராபாத், புவனேஸ்வர் முதலிய நகரங்களுக்கு 15 பயணியர் மற்றும் விரைவுத் தொடருந்துகள் இயக்கப்படுகிறது.
வெளியிணைப்புகள்
பகுப்பு:இராமநாதபுரம் மாவட்டத்திலுள்ள தொடருந்து நிலையங்கள் பகுப்பு:மதுரை தொடருந்து கோட்டம்
கால்சியம் புளோரைடு
வேதியியல் அமைப்பு
இந்தச் சேர்மமானது ஒரு கன சதுர வடிவ அலங்கார வடிவமான புளோரைட்டு வடிவத்தில் படிகமாகிறது. இடது|thumb|இரண்டு சமானமான நோக்குகளிலிருந்து பார்க்கப்பட்ட, புளோரைட்டு வடிவம் என அழைக்கப்படும் CaF2 சேர்மத்தின் அலகுக்கூடு, இரண்டாவது தோற்றம் பெரும்பாலும் நேரயனியின் மீது புள்ளிக் குறைபாடுள் நுழைந்த நிலையில் பார்க்கப்படுகிறது.. Ca2+ அயனியானது எட்டு ஈந்திணைவுக்கோளத்தின் மையத்தில், எட்டு F− அயனிகளாலான கனசதுரப் பெட்டியின் மையமாக உள்ளது. ஒவ்வொரு F− அயனி மையமும் நான்கு Ca2+ மையங்களோடு அணைவுப்பிணைப்பில் உள்ளது. மிகவும் சரியான முறையில் கூட்டிணைக்கப்பட்ட படிக மாதிரிகள் நிறமற்றவையாக இருப்பினும், கனிமூலமானது பெரும்பாலும் F-மையங்கள் இருப்பின காரணமாக அடர் நிறமுடையவையாக இருக்கின்றன. இதே படிக அமைப்பானது, CeO2, கனசதுர ZrO2, யுரேனியம் டைஆக்சைடு(UO2), தோரியம் டை ஆக்சைடு(ThO2), மற்றும் புளூட்டோனியம் டை ஆக்சைடு (PuO2)  போன்ற AB2 என்ற மூலக்கூற்று வாய்ப்பாட்டை உடைய சேர்மங்கள் யாவிலும் காணப்படுகிறது.
தயாரிப்பு
ஐதரோபுளோரிக் அமிலத்தின் முன்னோடியாக உள்ள வகையில் விரும்பத்தக்க புளோரைட்டு கனிமூலமானது மிகுதியாகவும், பரவலாகவும் கிடைக்கிறது. ஆகையைால், சிறிதளவு ஊக்குவிப்பானது CaF2 தொழிலக தயாரிப்பிற்காக நிலைத்திருக்கிறது. மிகுந்த துாய்மையான CaF2 கால்சியம் கார்பனேட்டு மற்றும் ஐதரோபுளோரிக் அமிலம் ஆகியவற்றை வினைபுரியச் செய்வதன் மூலம் தயாரிக்கப்படுகிறது:
பயன்பாடுகள்
பலதரப்பட்ட வேதிவிளைபொருட்களைத் தயாரிக்கப் பயன்படும் ஐதரசன் புளோரைடு தயாரிப்பதற்கான இயற்கையான முதன்மை மூலப்பொருளாக CaF2 இருக்கிறது. கால்சியம் புளோரைடு புளோரைட்டு நிலையில் வணிகவியல் முக்கியத்துவம் வாய்ந்த புளோரைடின் மூலப்பொருளாக இருக்கிறது. கனிமூலத்தின் மீது அடர் கந்தக அமிலம் செயல்படுவதன் விளைவாக ஐதரசன் புளோரைடு விடுவிக்கப்படுகிறது.
பாதுகாப்பு
கந்தக அமிலத்துடன் வினைப்படுத்தும் போது நச்சுத்தன்மையுள்ள ஐதரோபுளோரிக் அமிலத்தை வெளியிடுகிறது. இருப்பினும் கூட இது CaF2 ஆபத்தற்றது என்று வகைப்படுத்தப்பட்டுள்ளது. தொழில்முறை பாதுகாப்பு மற்றும் நலத்திற்கான தேசிய நிறுவனம் காற்றில் புளோரின் கொண்டுள்ள தூசுகள் உட்சுவாசிப்பதற்கான நிர்ணயிக்கப்பட்ட அளவாக 2.5 மிகி/மீ3 என்பதைப் பரிந்துரைத்துள்ளது.
மேற்கோள்கள்
பகுப்பு:கால்சியம் சேர்மங்கள் பகுப்பு:படிகங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:ஒளியியல் பொருட்கள்
ஈஞ்சார் ஊராட்சி
ஈஞ்சார் ஊராட்சி (Enjar Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, சிவகாசி சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 929 ஆகும். இவர்களில் பெண்கள் 477 பேரும் ஆண்கள் 452 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சுற்றுலா மற்றும் ஆன்மீக தலங்கள ஈஞ்சார் பகுதியில் கி.பி., 1236 ல் பாண்டிய மன்னரின் ஒருவரான, மறவன்மணி சுந்திரபாண்டியர் காலத்தில் கட்டிய மீனாட்சி அம்மன் கோயில் உள்ளது. மூலவராக சிவன், சக்தியாக மீனாட்சி அம்மன், விநாயகர், முருகன், அய்யனார் போன்ற 18 சுவாமி சிலைகள் இருந்துள்ளன. ஆனால் தற்போது எந்த சிலைகளும் இல்லை. கோயிலை சுற்றி கலை நயமிக்க கல்வெட்டுகள், சித்திரங்கள், அழகோவிய சிலைகளும் உள்ளன. திறந்த வெளியில் நந்திபகவான் உள்ளார். கோயிலோ எந்த வித பராமரிப்பு இன்றி கேட்பாரற்று உள்ளது. சுற்றியும் புதர்மண்டி காட்சி அளிக்கிறது. கட்டட சிலைகளோ துாசி படிந்து பாழ்பட்டுவருகிறது. கோயில் மூலவர் சன்னதி கீழ் பாதாள சுரங்கம் உள்ளது. இது, மதுரை மீனாட்சி அம்மன் கோயில், ஸ்ரீவி ஆண்டாள் கோயில் செல்ல வழியாக உள்ளது. பெருமை வாய்ந்த கோயிலை இந்து அறநிலைத்துறை கையகப்படுத்தி வசதி செய்ய வேண்டும் என்கின்றனர் சமூக ஆர்வலர்கள்.ஆயிரம் ஆண்டு பழமையான கோயில் கேட்பாரற்று உள்ளது. இங்குள்ள சுவாமி சிலைகள் திருடப்பட்டு உள்ளன. 2017ல் மூலவர் சிலை திருடுப் போனது. திருத்தங்கல் போலீஸ் வழக்குப்பதிவு செய்தும் கண்டுபிடிக்கவில்லை. நந்தி சிலையை கடத்தமுயன்றபோது ,மக்கள் விரட்டி அடித்துள்ளனர். ஈஞ்சார் கோயிலை சுற்றி தோட்டம், ரதவீதிகள், தாமரைக்குளம் என பெரிய நகரம் இருந்துள்ளது. மன்னர், போர் காலத்தில் சுரங்கம் வழியாக தப்பிக்கவும், மறைந்து வாழும் இடமாகவும்,பொன், பொருளை பாதுகாக்கும் இருப்பிடமாக இருந்துள்ளது.
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சதுர்புஜக் கோயில்
சதுர்புஜக் கோயில் (Chaturbhuj Temple), இந்தியாவின்  மத்தியப் பிரதேசம் மாநிலத்தின் புந்தேல்கண்ட் பகுதியில், நிவாரி மாவட்டத்தில் உள்ள ஓர்ச்சா நகரத்தில் பேட்வா ஆற்றின் கரையில் அமைந்துள்ளது. இராமருக்கு அர்ப்பணிக்கப்பட்ட இந்த சதுர்புஜக் கோயில் மற்றும் ஓர்ச்சா கோட்டை வளாகத்தை 16-ஆம் நூற்றாண்டில் அடிக்கல் நாட்டி கட்டத் துவங்கியவர் ஓர்ச்சா சமஸ்தானத்தை ஆண்ட புந்தேல இராஜபுத்திர குல மன்னர் மதுகர் ஷா ஆவார். இதனை கட்டி முடித்தவர் அவரது மகன் வீர் சிங் ஆவார். இக்கோயில் 344 அடி உயரம் கொண்டது.
அமைவிடம்
சதுர்புஜக் கோயில் குவாலியரிலிருந்து 119 கிலோ மீட்டர் தொலைவில், ஜான்சி-கஜுராஹோ நெடுஞ்சாலையில உள்ளது. இதனருகில் அமைந்த தொடருந்து நிலையம் 16 கிலோ மீட்டர் தொலைவில் உள்ள ஜான்சி நகரத்தில் உள்ளது.
சிறப்புகள்
பேட்வா ஆற்றின் கரையில் இராமருக்கு அர்ப்பணிக்கப்பட்ட சதுர்புஜக் கோயிலின் அடித்தளம் 4.5 மீட்டர் உயரம் கொண்டது. இக்கோயிலின் உயரம் 344 அடி (105 மீட்டர்) உயரம் கொண்டது.
பருத்தித்துறை பிரதேச சபை
பருத்தித்துறை பிரதேச சபை (Point Pedro Divisional Council) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். பருத்தித்துறை நகரசபை, வல்வெட்டித்துறை நகரசபை ஆகியவற்றுக்குள் அடங்கும் பகுதிகளைத் தவிர்த்து, பருத்தித்துறை பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 185.00 சதுர மைல்கள். இதன் வடக்கில் கடலும்; கிழக்கில் பருத்தித்துறை நகரசபை, கடல் என்பனவும்; தெற்கில் முல்லைத்தீவு மாவட்டம், யாழ்ப்பாண நீரேரி ஆகியனவும்; மேற்கில் வடமராட்சி தென்மேற்கு பிரதேச சபை, சாவகச்சேரி பிரதேச சபை, கிளிநொச்சி மாவட்டம் என்பனவும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். பருத்தித்துறை பிரதேச சபையில் 9 உறுப்பினர்கள் உள்ளனர். இந்த 9 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.
வட்டாரங்கள்
பருத்தித்துறை பிரதேச சபைப் பகுதி 10 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.
1998 உள்ளாட்சித் தேர்தல்
29 சனவரி 1998 இல் நடைபெற்ற உள்ளாட்சித் தேர்தல் முடிவுகள்:
2011 உள்ளாட்சித் தேர்தல்
23 யூலை 2011 இல் நடைபெற்ற உள்ளாட்சித் தேர்தல் முடிவுகள்:
மேற்கோள்கள்
பகுப்பு:யாழ்ப்பாண மாவட்டப் பிரதேச சபைகள்
மணிமேகலை (கதைமாந்தர்)
மணிமேகலை கல்கி எழுதிய பொன்னியின் செல்வன் புதினத்தில் வருகின்ற சிற்றரசர் செங்கண்ணர் சம்புவரையரின் மகள் ஆவாள். மேலும் வந்தியத்தேவனின் நண்பனான கந்தமாறனின் சகோதரியாகவும், வந்தியத்தேவனை நேசிப்பவளாகவும் வருகிறாள்.
கதாப்பாத்திரத்தின் இயல்பு
மணிமேகலை கடம்பூர் சம்புவரையர் சிற்றரசரின் மகள். சம்புவரையர் மாளிகையில் அவள் வைத்ததே சட்டமென இருக்கிறது. இவளுடைய சகோதரனான கந்த மாறன், தன்னுடைய நண்பன் வந்தியத்தேவனுக்கு மணிமேகலையைத் திருமணம் செய்விக்க எண்ணுகிறான். அதனால் அடிக்கடி வந்தியத்தேவனின் வீரத்தினை அவளிடம் கூறுகிறான். வெளியில் அதை வெறுப்பதாக நடித்தாலும், வந்தியத்தேவன் மீது மணிமேகலைக்குக் காதல் வருகிறது. மனதிலேயே வந்தியத்தேவனை மணந்து, இல்லறம் நடத்துகிறாள். தன் தோழிகளிடம் வந்தியத்தேவனின் வீர பராக்கரமங்களை எடுத்துரைக்கிறாள். தோழிகள் அனைவருக்கும் மணிமேகலை வந்தியத்தேவனைக் காதலிப்பது தெரிகிறது.
இடையே கந்தன் மாறனின் மனம் மாறுகிறது, வந்தியத்தேவன்தான் தன்னை பின்னாலிருந்து கத்தியில் குத்தியதாக எண்ணுகிறான். அதனால் சகோதரனின் மேல் இருந்த அன்பினால், மணிமேகலைக்கு வந்தியத்தேவனை ஏற்றுக் கொள்ள மனம் வரவில்லை. எனினும் வந்தியத்தேவனின் மீதான காதலையும் விடமுடியாமல் தவிக்கிறாள். கந்தன் மாறனும், சம்புவரையரும் மதுராந்தகத் தேவனுக்கு மணிமேகலையை மணம் செய்துவைக்க எண்ணுகிறார்கள். சுந்தர சோழருக்கு அடுத்து மன்னராகப் போவது மதுராந்த தேவன் என்றும், அதனால் அவனை திருமணம் செய்தால் மணிமேகலை பட்டத்து ராணியாக ஆகும் வாய்ப்பு உள்ளதெனவும் கூறி வற்புறுத்துகிறார்கள். மணிமேகலை வந்தியத் தேவனை நினைத்தவண்ணம் இருப்பதால், வந்தியத்தேனை ஏதுமற்ற அநாதை என்று கந்தன் மாறன் சாடுகிறான். அவனுடைய சாடல் மணிமேகலைக்கு வருத்தத்தினை அளிக்கிறது.
சம்புவரையர் மாளிகையில் விருந்தினராக வரும் நந்தினியுடன் மணிமேகலை நட்பு கொள்கிறாள். பெண்ணாக இருந்தாலும் நந்தினியை திருமணம் செய்து இல்லறம் நடத்த கூட தான் தயார் என்று கூறுகிறாள். அதனை மறுத்த நந்தினி மணிமேகலை விரும்புவது வந்தியத்தேவனை என்பதை அறிந்து அவனையே திருமணம் செய்துகொள் என்கிறாள். அதற்கு தடையாக தன்னுடைய தகப்பனாரும், தமயனும் இருப்பதை பற்றி நந்தினியிடம் எடுத்துரைக்கின்றாள் மணிமேகலை. மாளிகைக்கு தான் வந்ததே, ஆதித்த கரிகாலனை மணிமேகலைக்கு திருமணம் செய்விக்கவே என்று நந்தினி கூறினாலும், மணிமேகலைக்கு நந்தினியின் மீது பற்று அதிகமாகிறது. இருவரும் இணைந்து நீராட செல்கின்றார்கள். அங்கு அடிப்பட்ட புலி அவர்களை தாக்க வரும்போது, கரிகாலனும், வந்தியத்தேவனும் அவர்களை காக்கின்றார்கள். பொழுது போவதற்காக மணிமேகலை யாழ் இசைத்து பாடல் பாடுகிறாள். ஆதித்த கரிகாலன் கேட்டுக்கொண்டதற்கினங்க காதல்பாடல்களை பாடும் மணிமேகலை, வந்தியத்தேவனையே பார்த்துக் கொண்டே பாடுகிறாள்.
வந்தியத்தேவனுக்கு ஆபத்து என்று நந்தினி கூறியதை உண்மையென நம்பி சம்புவரையர் மாளிகையிலிருந்து அவனை தப்புவிக்க ஏற்பாடு செய்கிறாள். ஆனால் வந்தியத்தேவன் வேட்டை மண்டபத்தில் ஒளிந்திருக்கும் பாண்டிய ஆபத்துதவிகளை காண செல்கிறான். அவனை காப்பாற்றும் பொருட்டு மணிமேகலையும் உடன் செல்கிறாள். ஆதித்த கரிகாலனை நந்தினி உள்ளிட்ட ஆபத்துதவிகள் கொன்றுவிடுகின்றார்கள். அங்கே இருந்த வந்தியத்தேவனை கந்தன் மாறனும், சம்புவரையும் கொலையாளியாக நினைக்கின்றார்கள். அவனை காப்பாற்ற தானே ஆதித்தனை கொன்றதாக கூறுகிறார் மணிமேகலை.
வந்தியத்தேவனை தஞ்சை சிறையில் அடைத்ததும், அங்கே வந்து குந்தவையிடம் தான் ஆதித்தனை கொன்றதாக கூறுகிறார். அத்துடன் ஆதித்த கரிகாலன் தனக்கு எழுதிய ஓலையை கொடுக்கிறாள். அதில் வந்தியத்தேவன் மீது எந்தவொரு குற்றமும் இல்லை என்பதை ஆதித்த கரிகாலனே குறிப்பிட்டுள்ளார். இவர்கள் சென்று மீட்பதற்குள் வந்தியத்தேவன் தப்பித்துவிடுகிறான். அவனை தொடர்ந்து சென்ற கந்தன் மாறன் மதுராந்தகன் மேல் வேலை பாய்த்துவிட்டு, வந்தியத்தேவனை கொன்றுவிட்டதாக மணிமேகலையிடம் கூறுகிறான். அதைக் கேட்டு கோபம் கொண்ட மணிமேகலை தன்னுடைய கத்தியை எடுத்து கந்தன்மாறனை கொலைசெய்ய முற்படுகிறாள். வந்தியத்தேவனையை கந்தன் மாறன் கொன்றுவிட்டதாகவும், அதனால் தான் கந்தன் மாறனை கொன்றுவிட்டதாகவும், இருவரும் இறந்துவிட்டதாகவும் நினைத்துக்கொள்கின்றாள். வந்தியத்தேவன் நேரில் நின்ற போதிலும் அவனையும் அடையளம் காணாமமுடியாத பிச்சியாகிவிடுகிறாள்.
அவளை தான் வளர்ப்பதாக கூறி செம்பியன் மாதேவி கோவில்களுக்கு அழைத்து செல்கிறாள். ஆனால் சம்புவரையர் தன்னுடைய மகன் கந்தன் மாறன் காவலுக்கு சென்றுவிடுவதால், மகளுடனாவது இருக்கிறேன் என்று கூறி மணிமேகலை அழைத்துக் கொண்டு செல்கிறார். வழியில் இரவு தங்குமிடத்திலிருந்து மணிமேகலை காணாமல் போகிறாள். நெடுநாட்கள் தேடியும் கிடைக்காமல் இருக்கும் மணிமேகலை கிடைத்துவிட்டதாகவும், அவளை இறுதிமுறையாக வந்தியத்தேவன் சந்திக்கவேண்டும் என்றும் கந்தன் மாறன் ஓலை அனுப்புகிறான். மணிமேகலையை காண வந்தியத்தேவன் பயணப்படுவதோடு கதை முடிகிறது.
நூல்கள்
மணிமேகலையை கதைபாத்திரமாக கொண்டு வெளிவந்துள்ள நூல்கள்.
டெல்லி சலோ
இந்திய மக்களால் "நேதாஜி" என்று அழைக்கப்படும் சுபாசு சந்திரபோசு, இந்திய  விடுதலைக்காக அரும்பாடுபட்ட தலைவர்களுள் ஒருவர் ஆவார். இரண்டாம் உலகப்போர் நடைபெற்ற போது வெளிநாடுகளில் போர்க்கைதிகளாய் இருந்த நூற்றுக்கணக்கான இந்தியர்களை ஒன்றுதிரட்டி இந்திய தேசிய இராணுவத்தை உருவாக்கி அப்போது இந்தியாவை ஆட்சி செய்த ஆங்கிலேயருக்கு எதிராகத் தாக்குதல் நடத்தியவர்.1943 அக்டோபர் 23ஆம் தேதி "சுதந்திர இந்தியச் சர்க்காரை" வெளிநாட்டில் இருந்து கொண்டே தொடங்கினார். இந்தியாவை மீட்கும் படி, ஜனவரி 26ஆம் தேதி இந்திய தேசிய ராணுவத்திற்கு நேதாஜி கட்டளையிட்டார். "டெல்லி சலோ" என்று நேதாஜி முழக்கமிட்டதும், இந்திய தேசிய ராணுவம் இந்தியாவுக்குள் (மணிப்பூர் சமத்தானத்தில் ) புகுந்தது. அந்தச் சமத்தானத்தின் தென்பகுதியை இந்திய தேசிய இராணுவம் கைப்பற்றியது. இதற்குள் பிரிதானியப் படை பெருமளவில் வந்து, இந்திய தேசிய ராணுவத்தின் படைகளைத் தாக்கின. இரு தரப்பிற்கும் கடும் போர் நடந்தது.
மலித் குமார (துடுப்பாட்டக்காரர்)
மலித் குமார (Malith Kumara), பிறப்பு: நவம்பர் 14 1989, இலங்கை பானதுறைப் பிரதேச அணியின் துடுப்பாட்டக்காரர். இவர் 17 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10 -2011 பருவ ஆண்டில், இலங்கைபொலிஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
ஜோசப் ஸ்டிக்லிட்சு
ஜோசப் ஸ்டிக்லிட்சு(ஆங்கிலம்:Joseph Eugene Stiglitz) ( பிப்ரவரி 9, 1943) 2001 ஆம் ஆண்டில் பொருளியலுக்கான நோபல் நினைவுப் பரிசுபெற்ற அறிஞர் ஆவார். கொலம்பியாப் பல்கலைக் கழகப் பேராசிரியர். உலக வங்கியில் முதன்மைப் பொருளியல் அறிஞராக உள்ளார். பொருளியல் ஆலோசகர்கள் குழுவின் தலைவர், உலக வங்கியில் முதன்மைப் பொருளியல் நிபுணர், பொருளியல் ஆலோசகர்கள் குழுவின் தலைவர் ஆகிய பதவிகளை வகித்தவர். நாற்பதுக்கும் மேல் சிறப்பு முனைவர் பட்டங்கள் பல்வேறு பல்கலைக்கழகங்களிடமிருந்து பெற்றுள்ளார். நியூயார்க் நகரில் வாழ்ந்து வருகிறார். 'உலகமயமாக்கலும் அதன் அதிருப்திகளும்' என்னும் அவருடைய நூல் 35 மொழிகளில் மொழிபெயர்ப்பு செய்யப்பட்டுள்ளது.
பிறப்பும் படிப்பும்
அமெரிக்காவில் உள்ள இந்தியானா மாநிலத்தின் கேரியில் யூதக் குடும்பத்தில் பிறந்தார். இளமையிலேயே கல்வியில் சிறந்து விளங்கினார். 1965-1966 இல் சிக்காகோ பல்கலைக்கழகத்தில் ஆராய்ச்சி மாணவராக சேர்ந்து பயின்றார். படிக்கும்போதே மாசசூட்சு தொழில் நுட்பக் கழகத்தில் துணைப் பேராசிரியராகப் பணிபுரிந்தார். 1966 முதல் 1970 வரை கேம்பிரிச்சு பல்கலைக் கழகத்திலும் ஆராய்ச்சி மாணவராக இருந்து படித்தார்.
முக்கிய நூல்கள்
ஏறத்தாழ முப்பது நூல்கள் எழுதியுள்ளார்.அவற்றில் சில:
உசாத்துணை
பகுப்பு:அமெரிக்க எழுத்தாளர்கள் பகுப்பு:1943 பிறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:வாழும் நபர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:நோபல் பொருளியற் பரிசு பெற்றவர்கள் பகுப்பு:அமெரிக்கப் பொருளியலாளர்கள்
வேதியியற் பொறி
வேதியியற் பொறி (chemical trap) என்பது வேதியியலில் ஒருசில மூலக்கூறுகளைக் கண்டறிய பயன்படுத்தப்படும் வேதிச் சேர்மத்தைக் குறிக்கிறது. இக்கண்டறிதல் நிகழும் சூழல்கள் சில இங்கே தரப்பட்டுள்ளது.
கம்பலகூடம்
கம்பலகூடம் மண்டலம், ஆந்திரப் பிரதேசத்தின் கிருஷ்ணா மாவட்டத்தில் உள்ள 50 மண்டலங்களில் ஒன்று.
வேதியியற் பொறி
•	மூலக்கூறின் செறிவு மிகவும் குறைவாக மற்றும் கண்டறிதல் வரம்பிற்கு கீழேயும் உள்ள நிலை.
கம்பலகூடம்
ஆட்சி
இது திருவூர் சட்டமன்றத் தொகுதிக்கும், விஜயவாடா மக்களவைத் தொகுதிக்கும் உட்பட்டது.
வேதியியற் பொறி
•	மூலக்கூறின் வினைத்திறன் அதிகமாக உள்ள நிலை மற்றும் அதை தனிமைப்படுத்த இயலாத நிலை அல்லது நிறமாலைக் காட்டியால் கண்டறியமுடியாத நிலை. (உதாரணமாக வளையபியூட்டாடையீன்)
கம்பலகூடம்
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:கிருஷ்ணா மாவட்டம்
வேதியியற் பொறி
•	மூலக்கூறானது, சுழிமாய்க் கலவையில் எதிர் வேற்றுருவாக உள்ள நிலை. வேதியியல் பொறியுடன் ஈடுபடும் வினையின் விளைவாக உருவாகும் விளைபொருளில் இருந்து கண்டறியப்பட வேண்டிய மூலக்கூறின்,
•	இருப்பை உறுதிப்படுத்த இயலும்
•	அளவை அறுதியிட முடியும்
மேற்கோள்கள்
பகுப்பு:பகுப்பாய்வு வேதியியல்
1999
1999 (MCMXCIX) வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
மேற்கோள்கள்
*
காதல் வைரஸ்
காதல் வைரஸ் (Kadhal Virus) 2002 இல் வெளியான ஒரு தமிழ்த் திரைப்படம். கதிரின் இயக்கத்தில் வெளிவந்த இத்திரைப்படத்தில் ரிச்சர்டு (அறிமுகம்), ஸ்ரீதேவி (அறிமுகம்), விவேக் மற்றும் பலர் நடித்திருந்தனர். வாலியின் பாடல்களுக்கு ஏ. ஆர். ரகுமான் இசையமைத்திருந்தார்.
தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
'''தமிழ்நாடு டாக்டர். எம்.ஜி.ஆர் மருத்துவப் பல்கலைக்கழகம்''' (The Tamil Nadu Dr. M.G.R. Medical University) தமிழ்நாட்டுப் பல்கலைக்கழகங்களுள் ஒன்றாகும். சென்னையில் அமைந்துள்ளது. 1987 இல் தமிழ்நாடு மருத்துவப் பல்கலைக்கழகமாகத் தொடங்கப்பட்டது. சென்னை, மதுரை காமராசர், பாரதியார், பாரதிதாசன் பல்கலைக்கழகங்களின் மருத்துவப்பிரிவுகள் இதன் கீழ் இணைந்துள்ளன. 1990 அக்டோபர் முதலாம் திகதி எம்.ஜி.ஆர் பெயர் வழங்கப்பட்டது.
தமிழ்நாடு அரசு மருத்துவ கல்லூரிகள்
தமிழ்நாடு அரசு மருத்துவ கல்லூரிகளின் பட்டியல்
வெளி இணைப்புகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
காதல் வைரஸ்
மேற்கோள்கள்
பகுப்பு:2002 தமிழ்த் திரைப்படங்கள்‎ பகுப்பு:ரகுவரன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:விவேக் நடித்த திரைப்படங்கள்
பறக்கும் விளக்கு
காங் மிங்' விளக்குகள் ஜ்ஹு கே லியாங் எனும் சீனப் பேரரசின் படைத்தளபதியால் கண்டுபிடிக்கப்பட்டன; கண்டுபிடிக்கப்பட்ட காலம் கிபி 3ம் நூற்றாண்டு என அறியப்படுகிறது. முதலில் இவ்விளக்குகள் போர் காலங்களில் தகவல்கள் அனுப்பதற்காகப் பயன்படுத்தப்பட்டிருக்கிறது.ஆபத்து நேரங்களில் சீன படைவீரர்கள் இவ்விளக்குகளை பறக்கவிடுவதன் மூலம் செய்திகளை பறிமாறியுள்ளனர். ஒவ்வொரு வகையான செய்திக்கும் தனித்தனியே நிறம் உண்டு.எனவே சீன வீரர்கள் அவர்கள் தெரிவிக்க வேண்டிய செய்திக்கு ஏற்றது நீறத்தை உடைய காங் மிங்விளக்குகளை பறக்கவிட்டு தங்கள் செய்திகளை பறிமாறியுள்ளனர்.
தற்காலத்தில் காங் மிங் விளக்குகளின் பயன்பாடு என்பது முற்றும் மாறியுள்ளது. அது தற்பொழுது சீனர்களின் பண்பாட்டுச் சின்னமாகவும் பெருநாள் காலப்பொருளாகவும் கருதப்படுகிறது. காங் மிங் விளக்குகள் பயன்படுத்துவதன் மூலம் தீ விபத்து போன்ற நிகழ்வுகள் அதிகம் ஏற்படுவதால் சீன நாட்டில் உள்ள 'சண்யா' எனும் தீவில் காங் மிங் விளக்குகளை பயன்படுத்துவதற்கு தடை விதிக்கப் பட்டிருக்கிறது. மேலும் மலேசியா, சிங்கப்பூர் போன்ற நாடுகளிலும் கொங் மிங் விளக்குகளைப் பயன்படுத்துவதற்கு தடை விதித்துள்ளனர்.
வெளி இணைப்புகள்
பகுப்பு:சீனப் பண்பாடு பகுப்பு:சீனக் கண்டுபிடிப்புக்கள் பகுப்பு:ஜப்பானியப் பண்பாடு
நம்பி திருவிளையாடல்
நம்பி திருவிளையாடல் எனப் போற்றப்படும் நூல் பெரும்பற்றப்புலியூர் நம்பி என்பவரால் பாடப்பட்டது. இது பாடப்பட்ட காலம் 13 ஆம் நூற்றாண்டு. திருவிளையாடல் என்பது சிவபெருமான் நிருவிளையாடல்கள். வடமொழி நூல்களில் சிவபெருமானைப் பற்றிச் சொல்லப்பட்டவை. இது உண்மையில் ஒரு திருவிளையாடல் புராணம். சிவன் கதைகளை முதன்முதலில் தொகுத்துக் கூறிய நூல் இது.
இந்த நூலில் 1753 விருத்தப் பாடல்கள் உள்ளன. இவற்றில் மதுரைச் சொக்கநாதரின் 64 திருவிளையாடல்கள் பாடப்பட்டுள்ளன.
என்னும் பகுப்புகளில் சொல்லப்பபட்டுள்ளது.
பாடல்கள் - எடுத்துக்காட்டு
சந்தப்பாடல் சிவசின்னங்கள் எனப் போற்றப்படுவன உருத்திராச்சம், திருநீறு, நமச்சிவாய-மந்திரம் ஆகிய மூன்று. இவற்றில் மந்திரப் பயனைக் கூறும் பாடல்
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
வன்மி
thumb|right|400px அணுக்கூறுகளாகிய துகள்களின் இயற்பியலில் வன்மி அல்லது ஆட்ரான் (Hadron) என்பது குவார்க்குகள் கட்டுண்டு இருக்கும் நிலையில் உள்ள துகள்களின் பொதுப்பெயர். வன்மிகள் (ஆட்ரான்கள்) அணுக்கரு வன்விசையால் கட்டுண்டு இருப்பவை. அணுக்கருவைச் சுற்றி வரும் எதிர்மின்னிகள் எப்படி மின்காந்த விசையால் கட்டுண்டு உள்ளதோ அது போலவே அணுக்கரு வன்விசையால் கட்டுண்டு இருக்கும் துகள்கள் வன்மிகள் (ஆட்ரான்கள்) எனப்படுவை.. அணுக்கரு வன்விசை புவியீர்ப்பு விசைபோல 1038 மடங்கு மிகுந்த வலுவுடைய விசையாகும்.
வன்மிகளில் இரண்டு உள்வகைத் துகள்கள் உள்ளன. அவை பாரியான்கள் என்றும், இடைமிகள் (மேசான்கள்) என்றும் கூறப்படுவன. பாரியான்களில் பரவலாக அறியப்படும் நேர்மின்னிகளும், நொதுமிகளும் அடங்கும். இடைமிகளில் (மேசான்களில்) பல வகைகள் உள்ளன.
அக்கீயா
அக்கீயா (Achaea) என்பது கிரேக்க நாட்டுக்கு உட்பட்ட ஒரு பிராந்திய அலகு ஆகும். இது கிரேக்கத்தின் தென் பகுதியான பெல பொனீசஸ் தீபகற்பத்தில் கொரிந்தியா விரிகுடாவையடுத்துள்ளது. 2000 ஆண்டுகளுக்கு முன்பு (கி.மு 281-146) இப்பகுதியின் கரையோரமாக இருந்த பன்னிரண்டு நகரங்கள் சேர்ந்து ஒரு நாட்டுக் கூட்டமாக விளங்கின. இங்குத் திராட்சை உற்பத்தி முக்கியமான தொழிலாக உள்ளது. இதன் தலைநகராக பட்ராஸ் உள்ளது. இதன் மக்கள்தொகை 2001 இல் முதன்முறையாக 300,000 ஐ தாண்டியது.
மேற்கோள்கள்
பகுப்பு:கிரேக்கத்தின் புவியியல்
பிரதீப் குமார
பிரதீப் குமார (Pradeep Kumara), பிறப்பு: ஆகத்து 15 1972, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
அன்னபூர்ணா 1
அன்னபூர்ணா 1, இமயமலைத் தொடரின் நேபாளம் நாட்டில் அன்னபூர்ணா என்னும் துணைத் தொடரில் உள்ள ஒரு மலை ஆகும். 8,091 மீட்டர்கள் (26,545 அடிகள்) உயரம் கொண்ட இது உலகின் பத்தாவது உயரமான மலை. 1950 ஆம் ஆண்டு யூன் 3 ஆம் தேதி பிரான்சு நாட்டைச் சேர்ந்த மலையேறும் குழுவைச் சேர்ந்த மொரிசு ஏர்சொக்கும் லூயிசு லாச்செனலும் முதன் முதலாக இதன் உச்சியை அடைந்தனர்.
குறிப்புகள்
<References/>
வெளியிணைப்புக்கள்
பகுப்பு:எண்ணாயிரம் மீட்டரை மீறும் மலைகள் பகுப்பு:மலைத்தொடர்கள் பகுப்பு:நேபாள மலைகள்
சுத்தியல்பிடிப்பான் (சுடுகலன்)
சுடுகலனில், சுத்தியல்பிடிப்பான் (ஆங்கிலம்: sear) என்பது விசையின்மீது சரியான அளவில் அழுத்தம் தரும்வரை, சுத்தியல், அடிப்பான், அல்லது ஆணியை பிடித்துவைக்க, விசை இயக்கமுறையோடு இருக்கும் ஒரு பாகம்/கூறு ஆகும். இதிலிருந்து விடுவிக்கப்படும் சுத்தியலோ, அடிப்பானோ, அல்லது ஆணியோ தான் ஆயுதத்தை வெடிக்கச் செய்யும்.
ஒரு சுடுகலன் உற்பத்தியாளரின் குறிப்பின்படி: சுத்தியல்பிடிப்பான் - சுருள்வில்லின் இழுவிசையிலுள்ள சுத்தியலை பின்பக்கமாக இருக்கும்வகையில் பிடித்துவைக்கும், சுத்தியலில் இருக்கும் ஒரு காடியின்மீது அமர்த்தபட்டிருக்கும், ஒரு கூரான கட்டை ஆகும். ஒரு விசைத்திரளில், எத்தனை பிடிப்பான் வேண்டுமானாலும் இருக்கலாம். உதாரணமாக, ரூகர் ப்ளாக்ஹாக் ஓரியக்க சுழல்துப்பாக்கியில் சுத்தியலை விடுவிப்பதற்கு, ஒன்று தான் இருக்கும். ரூகர் ரெட்ஹாக் ஓர்/ஈரியக்க சுழல்துப்பாக்கியில் இரண்டு பிடிப்பான்கள் இருக்கும் (ஓரியக்க விடுவிப்பிற்காக ஒன்றும், ஈரியக்க விடுவிப்பிற்காக மற்றொன்றும் இருக்கும்). பிரவுனிங் பி.எல்.ஆர் புரிதுமுக்கியில் மூன்று பிடிப்பாங்கள் இருக்கும். பல தெரிவுச்சூடு புரிதுமுக்கிகளில் இரண்டு பிடிப்பான்கள் இருக்கும், ஒன்று அரை-தானியக்க சுடுதலுக்காக, இரண்டாவது தானியக்க சுடுதலுக்காக.
மேற்கோள்கள்
பகுப்பு:சுடுகலன் கூறுகள்
அனசுயா சென்குப்தா
அனசுயா சென்குப்தா (Anasuya Sengupta) ஓர் இந்திய கவிஞர், எழுத்தாளர், ஆர்வலர் மற்றும் இணையத்தில் ஒதுக்கப்பட்ட குரல்களுக்கான பிரதிநிதித்துவவாதியாக பரவலாக அறியப்படுகிறார்.
ஆரம்ப கால வாழ்க்கை
சென்குப்தா 1974 ஆம் ஆண்டில் இவரது தந்தை அபிஜித் செங்குப்தா, பொய்ல் செங்குப்தா (அம்பிகா கோபாலகிருஷ்ணன் ) ஆகியோருக்கு மகளாகப் பிறந்தார். இவரது தந்தை இந்திய நிர்வாக அதிகாரி ஆவார், இவரது தாய், ஒரு நடிகை, குழந்தைகள் இலக்கியத்தின் ஆசிரியர் மற்றும் நாடக ஆசிரியர் ஆவார். இவர் தனது குழந்தைப் பருவத்தின் பெரும்பகுதியை தென்னிந்தியாவின் ஒரு பகுதியான வட கர்நாடகாவில் கழித்தார்.
இவரது வாழ்க்கையினைப் பற்றி குறிப்பிடுகையில், செங்குப்தா, "நான் சமூக நீதிக்கு அர்ப்பணிப்புள்ள குடும்பத்தில் வளர்ந்தவள்" என்று குறிப்பிட்டார். இவர் ஆங்கிலம், இந்தி, கன்னடம், பெங்காலி, தமிழ் மற்றும் மலையாளம் பேசுகிறார்.
கல்வி
இந்திரா நகரில் உள்ள தேசிய பொதுப் பள்ளியில் 1992 ஆம் ஆண்டு தனது 12 ஆம் வகுப்பை முடித்தார். செங்குப்தா இந்தியாவின் புதுதில்லியில் உள்ள டெல்லி பல்கலைக்கழகத்தின் ஒரு கல்லூரியான லேடி ஸ்ரீ ராம் மகளிர் கல்லூரியில் பொருளாதாரத்தில் இளங்கலைப் பட்டம் பெற்றார், அங்கு இவர் 1995 இல் கௌரவ பட்டம் பெற்றார். லேடி ஸ்ரீ ராம் மகளிர் கல்லூரியின் முன்னாள் மாணவராக இவர் குறிப்பிடப்படுகிறார், செங்குப்தா தனது இளங்கலை பட்டப்படிப்பில் நடைபெற்ற 2014 பாலின அறிவு கல்வி மாநாட்டில் தனது "அமைதி" என்ற கவிதையின் ஒரு பகுதியை வாசிக்க அழைக்கப்பட்டார்.
1998 ஆம் ஆண்டில், ரோட்சு அறிஞராகப் படிக்கும் ஆக்ஸ்போர்டு பல்கலைக்கழகத்தின் ராணி எலிசபெத் ஹவுஸில் இருந்து வளர்ச்சிப் படிப்புகளில் முதுகலைப் பட்டம் பெற்றார். பின்னர் இவர் ஆக்ஸ்போர்டில் அரசியலில் தனது முனைவர் பட்டத்தை கர்நாடகத்தில் காவல்துறையில் உள்ள முறையான மற்றும் முறைசாரா கட்டமைப்புகள் மற்றும் நடைமுறைகளைப் பயின்றார். மேலும், செங்குப்தா 2007-2009 வரை கலிபோர்னியாவின் பெர்க்லி பல்கலைக்கழகத்தில் விருந்துரை அறிஞராக இருந்தார்.
வேலை மற்றும் செயல்பாடு
முன்னாள் அமெரிக்க வெளியுறவு அமைச்சர் இலரி கிளிண்டன் மார்ச் 1995 இல் செங்குப்தாவின் கவிதைகளில் ஒன்றை அறிந்திருந்தார், கிளின்டன் முதல் பெண்மணியாக இருந்தபோது இந்தியாவிற்கு வருகை தந்தார். பின்னர், டெல்லியில் தனது உரைகளிலும், சீனாவின் பெய்ஜிங்கில் நடந்த ஐக்கிய நாடுகள் சபையின் மகளிர் மாநாட்டிலும் கிளிண்டன் அதைப் பயன்படுத்தினார்.
சைலன்சு என்பதில் இருந்து,
பல பெண்கள்
பல நாடுகளில் இருந்து
ஒரே மொழியினைப் பேசுகிறார்கள்
"அமைதி" எனும் மொழியில்
இந்தக் கவிதை கிளின்டனின் சுயசரிதையான வாழ்க்கை வரலாற்றில் "அமைதி இங்கே பேசப்படவில்லை" என்ற தலைப்பில் ஒரு அத்தியாயத்தை எழுதத் தூண்டியது.
செங்குப்தா
கலிபோர்னியாவின் சான் பிரான்சிஸ்கோவில் உள்ள விக்கிமீடியா அறக்கட்டளையின் தலைமை மானிய அதிகாரியாக சென்குப்தா இருந்தார்.
யாருடைய அறிவு? பிரச்சாரம்
சிகோ பூட்டர்சுவுடன், ஆசியா, ஆப்பிரிக்கா மற்றும் லத்தீன் அமெரிக்கா உள்ளிட்ட இணையத்தில் ஓரங்கட்டப்பட்ட சமூகங்களின் (உலகின் பெரும்பான்மை) அறிவை மையப்படுத்தும் உலகளாவிய பிரச்சாரமான ஹூசு டாலெட்ஜ் இணை நிறுவனர் ஆவார். இவர் அடேல் விரானாவுடன் இணைந்து நிறுவனத்தின் இணை இயக்குநராக பணிபுரிகிறார். இந்தக் குழுவானது "உலகளாவிய, பன்மொழிப் பிரச்சாரமாக விவரிக்கப்பட்டுள்ளது.
சான்றுகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:இந்தியப் பெண் செயற்பாட்டாளர்கள்
குடைக்கல் பரம்பு
குடக்கல்லு பரம்பு (Kudakkallu Parambu) என்பது கேரளத்தின், திருசூர் மாவட்டத்தின் ,செர்மனாங்காட்டில் அமைந்துள்ள ஒரு தொல்பழங்கால பெருங்கற்கால ஈமக்குழியாகும். இந்த தளத்தில் ஒரு சிறிய பகுதியில் 69 பெருங்கற்கால நினைவுச்சின்னங்கள் உள்ளன. இந்த பகுதியில் பல்வேறு வகையான ஈமச் சின்னங்களான தொப்பிகல், குடைக்கல், கல் வட்டங்கள் போன்றவை உள்ளன. இந்த நினைவுச்சின்னங்கள் கிமு 2000 ஆம் ஆண்டைச் சேர்ந்தவையாக இந்திய தொல்லியல் ஆய்வு மையம் கூறுகிறது. இந்திய தொல்லியல் ஆய்வு மையம் இவற்றை பாதுகாக்கப்பட்ட நினைவுச்சின்னங்களாக அறிவித்துள்ளது.
ஆயாக்கள் இல்லம்
இங்கிலாந்து சென்ற பின்னர் ஆங்கிலேயர்கள், தாங்கள் கூட்டிச் சென்ற ஆயாக்களை வேலையிலிருந்து நீக்கியதுடன், ஆயாக்கள் அவரவர் நாட்டிற்குச் செல்ல கப்பல் கட்டணச் சீட்டு அல்லது பணம் வழங்கவில்லை. எனவே தங்கள் எஜமானர்களால் கைவிடப்பட்ட, ஆதரவற்ற ஆயாக்கள் இலண்டன் மாநகரத் தெருக்களில் பிச்சையேந்தி, சாலையோரங்களில் படுத்துக் காலம் தள்ளினர்.
அயாக்களின் இல்லம் துவங்குதல்
கைவிடப்பட்ட ஆயாக்களின் நலனில் கிறிஸ்தவ தொண்டு நிறுவனங்கள் அக்கறை கொண்டிருந்தது. இது அயாக்கள் இல்லத்தை நிறுவ வழிவகுத்தது. இது இந்திய அயாக்கள் மற்றும் சீன அமாக்கள் (ஆயாக்களைப் போலவே வேலை செய்தவர்கள்) இருவருக்கும் தங்குமிடத்தை வழங்கியது. கிழக்கு இலண்டனில் உள்ள ஆல்ட்கேட் பகுதியில் 1891ல் ஆயாக்கள் இல்லம் நிறுவப்பட்டது. பின்னர் ஆயாக்கள் இல்லம் 1900ஆம் ஆண்டில் கிழக்கு லண்டனில் உள்ள ஹாக்னியில் உள்ள 26, எட்வர்ட் சாலை, மேர் தெருவுக்கு மாற்றப்பட்டது. 1921ஆம் ஆண்டில் ஆயாக்கள் இல்லம் 4, மன்னர் எட்வர்ட் சாலையில் உள்ள பெரிய வளாகத்திற்கு மாற்றப்பட்டது. புதிய ஆயாக்கள் இல்லத்தில் முப்பது அறைகள் இருந்தது. வெள்ளை பிரித்தானிய குடும்ப முதலாளிகளால் இலண்டனுக்கு அழைத்து வரப்பட்ட ஆயாக்களில், ஒவ்வொரு ஆண்டும் சுமார் 100 அயாக்கள் இந்த இல்லத்தில் சில நாட்கள், வாரங்கள் அல்லது மாதங்கள் கூட தங்க வைக்கப்பட்டனர். அலட்சியமான முதலாளிகளால் கைவிடப்பட்ட அல்லது மோசமாக நடத்தப்பட்ட ஆயாக்களுக்கு இந்த இல்லம் அடைக்கலம் அளித்தது.
இந்தியா போன்ற தெற்காசியா, தென்கிழக்காசியா நாடுகளுக்கு கப்பலில் பயணம் செய்யும் ஆங்கிலேயக் குடும்பங்களுடன் இந்த ஆயா இல்லத்தில் தங்கியிருந்த ஆயாக்களை தொண்டு நிறுவனத்தினர் உடன் அனுப்பி வைத்தனர். தங்கள் தாய் நாட்ட்டிற்கு திரும்பும் வரை, ஆயாக்களுக்கு இலண்டன் நகரத்தின் ஆயா இல்லத்தில் தையல் தொழில், கம்பிளி நூலில் சிறு உடைகள் பின்னிதல், சித்திரத்தையல் போன்ற வேலைகள் கற்றுத் தரப்பட்டது.
மேலும் படிக்க
பணிப்பெண்கள் இல்லம் பகுப்பு:பிரித்தானிய இந்தியா இந்தியப் பெண்கள் வரலாறு இலண்டன் வரலாறு பகுப்பு:இந்தியாவில் பெண்ணியம் பகுப்பு:இந்தியப் பெண்கள்
நங்கநல்லூர் ஐயப்பன் கோயில்
நங்கநல்லூர் ஐயப்பன் திருக்கோயில் தமிழ்நாட்டின் செங்கல்பட்டு  மாவட்டம், தாம்பரம் வட்டம்,  நங்கநல்லூரில் அமைந்துள்ளது.
அமைவிடம்
கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'09.7"N, 80°11'43.6"E (அதாவது, 12.986015°N, 80.195442°E) ஆகும்.
திருவிழா
கார்த்திகை மாதம்
திறக்கும் நேரம்
காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
தலசிறப்பு
கார்த்திகை மாதம் அனைத்து நாட்களிலும் சூரியக்கதிர்கள் ஐயப்ப ஸ்வாமி மேல் விழுகிறது.
வெளி இணைப்புகள்
பகுப்பு:செங்கல்பட்டு மாவட்டத்திலுள்ள ஐயப்பன் கோயில்கள்
குமுதினி மொகபத்ரா
குமுதினி மொகபத்ரா (Kumudini Mohapatra) இந்தியாவின் ஒடிசா மாநிலத்தைச் சேர்ந்த எழுத்தாளர் மற்றும் மொழிபெயர்ப்பாளர் ஆவார். ஒடிய மொழியில் இவர் எழுதுகிறார். பயணக்கட்டுரையான அமெரிக்காரா கரா ஓ கரானியும் அறிவியல் புனைகதையான சந்திரா அபிமுகே அபிசானும் இவரது பிரபலமான படைப்புகளில் சிலவாகும். குமுதினி மொகபத்ரா 1947-1948 காலகட்டத்தில் அறிவியல் எழுத்தில் தீவிரமாக இருந்தார். மொகபத்ரா விஞ்ஞானியும் அறிவியல் எழுத்தாளருமான கோகுலானந்த மகாபத்ராவை திருமணம் செய்து கொண்டார்.இத்தம்பதியருக்கு ஐந்து குழந்தைகள் இருந்தனர். 1930 ஆம் ஆண்டில் பிறந்த குமுதினி 2006 ஆம் ஆண்டில் இறந்தார்.
மேற்கோள்கள்
பகுப்பு:ஒடியா மொழி பெண் எழுத்தாளர்கள் பகுப்பு:1930 பிறப்புகள் பகுப்பு:2006 இறப்புகள்
டைம் ஆப் லவ் (திரைப்படம்)
நோபட் இ அசிகி/டைம் ஆப் லவ் (பாரசீக மொழி: نوبت عاشقي‎ ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குனர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த‌ ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.
மேற்கோள்கள்
பகுப்பு:ஈரானியத் திரைப்படங்கள் பகுப்பு:1990 திரைப்படங்கள்
பூவநாதபுரம் ஊராட்சி
பூவநாதபுரம் ஊராட்சி (Boovanathapuram Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, சிவகாசி சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 543 ஆகும். இவர்களில் பெண்கள் 256 பேரும் ஆண்கள் 287 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரசாத் குமார
பிரசாத் குமார  (Prasad Kumara), பிறப்பு: ஏப்ரல் 28 1978, இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
ராசிக் பரீத்
சேர் ராசிக் பரீத் (Sir Razik Fareed, 29 டிசம்பர் 1893 - 23 ஆகத்து 1984), இலங்கை அரசியல்வாதியும், நிலவுடைமையாளரும் ஆவார். இவர் இலங்கையின் வணிகத்துறை அமைச்சராகவும், துணை சபாநாயகராகவும், பாக்கித்தானுக்கான இலங்கைத் தூதுவராகவும் பணியாற்றியவர்.
வாழ்க்கைச் சுருக்கம்
ராசிக் பரீத் வாப்சி மரிக்கார் அப்துல் ரகுமான் (1868–1933) என்பவருக்குப் பிறந்தவர். கொழும்பு றோயல் கல்லூரியில் கல்வி பயின்ற ராசிக் பரீத், 1915 ஆம் ஆண்டில் இலங்கைப் பாதுகாப்புப் படையில் கோப்ரலாகப் பணியில் சேர்ந்தார். 1915 இல் இடம்பெற்ற இனக்கலவரக் காலத்தில் இராணுவ சேவையில் இருந்த இவர் 1916 இல் லெப்டினண்டாகப் பதவி உயர்வு பெற்றார். இரண்டாம் உலகப் போர்க் காலத்தில் பாதுகாப்புக் குழு உறுப்பினராகப் பணியாற்றினார்.
அரசியலில்
ஐக்கிய தேசியக் கட்சியின் ஆரம்பகால உறுப்பினராக இணைந்த பரீத் 1930 ஆம் ஆண்டு முதல் கொழும்பு மாநகர சபை உறுப்பினராக 15 ஆண்டுகள் வரை இருந்தார். அதன் பின்னர் இலங்கை அரசாங்க சபையிலும், 1948 விடுதலைக்குப் பின்னர் மூதவை உறுப்பினராகவும் இருந்தார்.